JayJayThrowThrow/commonwealth-wiki-mix huggingface dataset:
കേരളത്തിലെ മെഡിക്കൽ കോളേജുകളുടെ പട്ടിക

. ഗവണ്മെന്റ് മെഡിക്കൽ കോളേജ് മഞ്ചേരി
*ഗവൺമെന്റ് മെഡിക്കൽ കോളേജ്, തിരുവനന്തപുരം
*ഗവണ്മെന്റ് ടി ഡി മെഡിക്കൽ കോളേജ്, ആലപ്പുഴ
*ഗവ: മെഡിക്കൽ കോളേജ്, കോട്ടയം
*ഗവ: മെഡിക്കൽ കോളേജ്, തൃശൂർ
*ഗവ: മെഡിക്കൽ കോളേജ്, കോഴിക്കോട്
*ഗവ: മെഡിക്കൽ കോളജ്, കൊല്ലം
*ഡോക്ടർ സോമാർവെൽ മെമ്മോറിയൽ സി.എസ്.ഐ.ഹോസ്പിറ്റൽ ആന്ഡ് മെഡിക്കൽ കോളേജ്, കാരക്കോണം, തിരുവനന്തപുരം
*ശ്രീ ഉത്രാടം തിരുനാൾ അകാദമി ഓഫ് മെഡിക്കൽ സയൻസസ്, തിരുവനന്തപുരം
*ശ്രീ ഗോകുലം മെഡിക്കൽ കോളേജ്, വെഞ്ഞാറമ്മൂട്, തിരുവനന്തപുരം
*അസ്സീസ്സിയ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് , കൊല്ലം
*ട്രാവൻകൂർ മെഡിക്കൽ കോളേജ്, കൊല്ലം
*പുഷ്പഗിരി ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ്‌ റിസർച്ച് സെന്റർ, തിരുവല്ല.
*മലങ്കര ഓർത്തഡോൿസ്‌ സിറിയൻ ചര്ച്ച് മെഡിക്കൽ കോളേജ്, കോലഞ്ചേരി.
*അമൃത ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
*സഹ: മെഡിക്കൽ കോളേജ്, കൊച്ചി
*ശ്രീ നാരായണ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ,കൊച്ചി
*അമല ഇൻസ്റ്റിട്ട്യൂട്ട് ഓഫ് മെഡിക്കൽ സയൻസസ്, തൃശ്ശൂർ
*ജൂബിലി മിഷൻ മെഡിക്കൽ കോളേജ് ആൻഡ്‌ റിസർച്ച് സെന്റർ , തൃശൂർ
*കരുണ മെഡിക്കൽ കോളേജ്, പാലക്കാട്
*എം.ഇ.എസ്.മെഡിക്കൽ കോളേജ്, പെരിന്തൽമണ്ണ .
* കെ. എം. സി. ടി മെഡിക്കൽ കോളേജ് , കോഴിക്കോട്.
*മലബാർ മെഡിക്കൽ കോളേജ്,മോടക്കല്ലുർ, കോഴിക്കോട്
*കണ്ണൂർ മെഡിക്കൽ കോളേജ്, അഞ്ചരക്കണ്ടി, കണ്ണൂർ.
*പരിയാരം സഹകരണ മെഡിക്കൽ കോളേജ്‌ ,പരിയാരം,കണ്ണൂർ
*പാലക്കാട് മെഡിക്കൽ കോളേജ് - ഇൻസ്റ്റിറ്റ്യൂറ്റ് ഓഫ് ഇന്റർഗ്രേറ്റഡ് മെഡിക്കൽ സയൻസ്, പാലക്കാട്
അവലംബം

മെഡിക്കൽ കൌൺസിൽ ഓഫ് ഇന്ത്യ വെബ് സൈറ്റ്
വിഭാഗം:കേരളത്തിലെ മെഡിക്കൽ കോളേജുകൾ
മഞ്ഞക്കറുപ്പൻ

thumb|Voice057|മഞ്ഞക്കറുപ്പന്റെ ശബ്ദം.
thumb|200px|തൃശ്ശുരിൽ
thumb|left| പൂവനും പിടയും കാഴ്ചക്ക് ഒരു പോലെയിരിക്കും
കേരളത്തിൽ മഞ്ഞക്കിളികളിൽപെട്ട ഒന്നാണ്‌ മഞ്ഞക്കറുപ്പൻ. (ഇംഗ്ലീഷ്: Black-hooded Ooriole) നിറപ്പകിട്ടുകൊണ്ട് ആരെയും ആകർഷിക്കുന്ന ഈ പക്ഷികൾ പ്രജനനകാലത്ത് വളരെ മധുരമായ ശബ്ദത്തിൽ പാടുകയും ചെയ്യും. മഞ്ഞക്കിളിയോട് വളരെയധികം സാമ്യമുള്ള ഈ പക്ഷിക്ക് മൈനയേക്കാളും അല്പം വലിപ്പം ഉണ്ടാകും. കേരളത്തിൽ തന്നെ വർഷം മുഴുവൻ താമസിക്കുകയും ഇവിടെത്തന്നെ പ്രജനനം നടത്തുകയും ചെയ്യുന്നു. സമതലപ്രദേശങ്ങളിൽ ധാരാളം മരങ്ങൾ ഉള്ളിടത്താണ്‌ ഇവ കൂടുതലായും വിഹരിക്കുന്നത്.
വിതരണം

ആഫ്രിക്ക മുതൽ ഏഷ്യാഭൂഖണ്ഡം വരെ കാണപ്പെടുന്നു. ദക്ഷിണേന്ത്യയിൽ പ്രജനനകാലത്ത് കൂടുതലായി കാണപ്പെടുന്നുണ്ട്.
വിവരണം

ശാരീരിക പ്രത്യേകതകൾ

പ്രധാന നിറം വളരെ ശോഭയുള്ള മഞ്ഞയാണ്‌. എന്നാൽ തല, താടി, തൊണ്ട, കഴുത്ത്, മാറീടം എന്നിവിടങ്ങളിലെല്ലാം ഒട്ടാകെ കറുപ്പ് നിറമായിരിക്കും. കൊക്ക് ചുവപ്പ് കലർന്ന പിങ്ക് നിറമാണ്‌. കണ്ണുകൾ ചുവന്നതും മദ്ധ്യത്തിൽ കറുത്ത പുള്ളിയുമുണ്ടായിരിക്കും. പൂവനും പിടയും കാഴ്ചക്ക് ഒരുപോലെയായിരിക്കും. കുഞ്ഞുങ്ങളുടെ താടി, തൊണ്ട, മാറിടം, എന്നിവിടങ്ങളിൽ അനവധി വെള്ള വരകൾ കാണാം. കൊക്ക് ചുവപ്പിനു പകരം കറുത്ത നിറം തന്നെയാണ്‌.

വനവും വളർത്തുകാടും വളപ്പുകളുമെല്ലാം മഞ്ഞക്കറുപ്പനു പറ്റിയ താവളങ്ങൾ ആണ്‌. എന്നാൽ മലകളിൽ വളരെ ഉയരങ്ങളിലേക്ക് ഇവയെ കാണാൻ സാധിക്കുകയില്ല എങ്കിലും അപൂർവ്വമായി ഇവ വളരെ ഉയരങ്ങളിലേക്ക് പറക്കാറുമുണ്ട്. അല്പം വലിയ ഇലകൾ ഉള്ള മരങ്ങളാണ്‌ ഇവക്ക് പഥ്യം.
അവലംബം


വിഭാഗം:കേരളത്തിലെ പക്ഷികൾ
വർഗ്ഗം:മഞ്ഞക്കിളികൾ
കാമവർദ്ധിനി

Infobox ragam
| name = കാമവർദ്ധിനി
| synonym =
| image_name =
| image_alt =
| mela =
| chakra =
| type =
| arohanam =
| avarohanam =
| jeeva =
| chhaya =
| nyasa =
| vishesha =
| equivalent =
| similar =
}}

കർണാടകസംഗീതത്തിലെ 51-ാം മേളകർത്താരാഗമാണ് കാമവർദ്ധിനി.
ലക്ഷണം,ഘടന

*ആരോഹണം സ രി1 ഗ3 മ2 പ ധ1 നി3 സ
*അവരോഹണം സ നി3 ധ1 പ മ2 ഗ3 രി1 സ
ഈ രാഗം ബ്രാഹ്മചക്രത്തിൽ ഉൾപ്പെടുന്നു
ജന്യരാഗങ്ങൾ

ദീപക, മന്ഥാരി, ഹംസനാരായണി, ഇന്ദുമതി, കമലാപ്തപ്രിയ ഇവയാണ് പ്രധാനജന്യരാഗങ്ങൾ
കൃതികൾ
പ്രശസ്ത ഗാനങ്ങൾ
അവലംബം

http://www.scribd.com/doc/3081383/CARNATIC-MUSIC-COMPOSITION-DATABASE


വിഭാഗം:മേളകർത്താരാഗങ്ങൾ
വർഗ്ഗം:പന്തുവരാളി രാഗത്തിൽ ചിട്ടപ്പെടുത്തിയ കൃതികൾ
സെയ്ന്റ് ലൂസിയ

കരീബിയൻ കടലിലെ ഒരു ദ്വീപ് രാജ്യമാണ് സെയ്ന്റ് ലൂസിയ. ലെസ്സർ ആന്റിലെസിന്റെ ഭാഗമായ ഇത് സെയ്ന്റ് വിൻസന്റ് ഗ്രനഡീൻ‍സിന്റെ വടക്കും, ബർബാഡോസ്, തെക്കൻ മാർട്ടിനിക് എന്നിവയുടെ തെക്ക്-പടിഞ്ഞാറുമായാണ് ഇത് സ്ഥിതി ചെയ്യുന്നത്. "വെസ്റ്റ് ഇൻഡീസിന്റെ ഹെലൻ" എന്ന് ഈ രാജ്യം വിശേഷിപ്പിക്കപ്പെടാറുണ്ട്. ഐതിഹ്യ കഥാപാത്രമായ ട്രോയിലെ ഹെലനെ ഓർമിപ്പിക്കും വിധം ബ്രിട്ടന്റെയും ഫ്രാൻസിന്റെയും അധികാര പരിധിയിൽ മാറിമാറി വന്നതിനാലാണിത്.

വിന്റ്വാർഡ് ദ്വീപുകളിൽ ഒന്നാണിത്. സിറാക്കൂസിലെ വിശുദ്ധ ലൂസിയുടെ സമരണാർത്ഥമാണ് ഈ രാജ്യം സെയ്ന്റ് ലൂസിയ എന്ന് നാമകരണം ചെയ്യപ്പെട്ടത്. 1500-ലാണ് യൂറോപ്യന്മാർ ആദ്യമായി ഇവിടെ കാലുകുത്തിയത്. 1660-ൽ ഇവിടുത്തെ നിവാസികളായ കരീബുകളുമായി ഫ്രാൻസ് ഒരു കരാറിലേർപ്പെടുകയും രാജ്യത്തെ വിജയകരമായി കോളനിവൽക്കരിക്കുകയും ചെയ്തു. 1663 മുതൽ 1667 വരെ അധികാരം ബ്രിട്ടൻ പിടിച്ചെടുത്തു. പിന്നീട് ഈ രാജ്യത്തിന്റെ പേരിൽ ബ്രിട്ടണും ഫ്രാൻസും തമ്മിൽ 14 തവണ യുദ്ധം നടക്കുകയും 1814-ൽ ബ്രിട്ടൻ പൂർണമായും അധികാരം കയ്യടക്കുകയും ചെയ്തു. 1924-ൽ പ്രതിനിധി സർക്കാർ രൂപംകൊണ്ടു. 1958 മുതൽ 1962 വരെ ഫെഡറേഷൻ ഓഫ് വെസ്റ്റ് ഇൻഡീസിന്റെ ഭാഗമായിരുന്നു. ഒടുവിൽ, 1979 ഫെബ്രുവരി 22-ന് സെയ്ന്റ് ലൂസിയ സ്വാതന്ത്ര്യം നേടി.
അവലംബം


വർഗ്ഗം:സെയ്ന്റ് ലൂസിയ
വർഗ്ഗം:ദ്വീപ് രാജ്യങ്ങൾ
വർഗ്ഗം:കോമൺവെൽത്ത് രാജ്യങ്ങൾ
വർഗ്ഗം:ഇംഗ്ലീഷ് ഭാഷ സംസാരിക്കപ്പെടുന്ന രാജ്യങ്ങൾ
വർഗ്ഗം:പട്ടാളമില്ലാത്ത രാജ്യങ്ങൾ
വർഗ്ഗം:ഇംഗ്ലീഷ്‌ ഔദ്യോഗികഭാഷയായിട്ടുള്ള രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വണ്ടൂർ നിയമസഭാമണ്ഡലം

thumb|right|200px|അനിൽ കുമാർ- ഇപ്പോഴത്തെ എം എൽ എ
മലപ്പുറം ജില്ലയിലെ നിലമ്പൂർ താലൂക്കിലെ ചോക്കാട്,കാളികാവ്, കരുവാരകുണ്ട്, മമ്പാട്, പോരൂർ, തിരുവാലി, തുവ്വൂർ, വണ്ടൂർ എന്നീ ഗ്രാമപ്പഞ്ചാ യത്തുകൾ ഉൾപ്പെട്ടതാണ്‌ വണ്ടൂർ നിയമസഭാമണ്ഡലം . എ.പി. അനിൽകുമാർ (INC-I)ആണ്‌ 2001 മുതൽ ഈ മണ്ഡലത്തെ പ്രതിനിധീകരിക്കുന്നത്.

{ "type": "ExternalData", "service": "geoshape", "ids": "Q16136594,Q13112521,Q13112567,Q13113861,Q13111192,Q20578794,Q13111031,Q16135436"}

പട്ടിക ജാതി സംവരണ മണ്ഡലമാണ്.
2008-ലെ നിയമസഭാപുനർനിർണ്ണയത്തിനു മുൻപ്

മലപ്പുറം ജില്ലയിലെ വണ്ടൂർ,മമ്പാട്, കരുവാരകുണ്ട്, പാണ്ടിക്കാട്, എടവണ്ണ, പോരൂർ, തൃക്കലങ്ങോട്, തിരുവാലി, തുവ്വൂർ എന്നീ ഗ്രാമപ്പഞ്ചായത്തുകൾ ഉൾപ്പെട്ടതായിരുന്നു വണ്ടൂർ നിയമസഭാമണ്ഡലം.
പ്രതിനിധികൾ

*2021 - എ.പി. അനിൽകുമാർ (INC-I) (SC)
*2016 - എ.പി. അനിൽകുമാർ (INC-I) (SC)
*2011 - എ.പി. അനിൽകുമാർ (INC-I) (SC)
*2006 - എ.പി. അനിൽകുമാർ (INC-I) (SC)

*2001 - 2006 എ.പി. അനിൽകുമാർ.(SC)

*1996 - 2001 എൻ. കണ്ണൻ. (SC)

*1991-1996 പന്തളം സുധാകരൻ(SC)

*1987-1991 പന്തളം സുധാകരൻ(SC)

*1982-1987 പന്തളം സുധാകരൻ(SC)

*1980-1982 എം.എ. കുട്ടപ്പൻ.(SC)

*1977-1979 വെള്ള ഈച്ചരൻ. (SC)
1977 മുതൽ 1996 വരെ

1977 മുതലുള്ള തിരഞ്ഞെടുപ്പുഫലങ്ങൾ.
തിരഞ്ഞെടുപ്പുഫലങ്ങൾ 2001മുതൽ
2009 ഏപ്രില് 16 ലോകസഭാ തിരഞ്ഞെടുപ്പ്

നിയമസഭമണഡലം:ഏറനാട്:പുരുഷവോട്ടര്മാര്:64740,വനിതാ വോട്ടർമാരുടെ ഏണ്ണം:65910
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:കേരളത്തിലെ നിയമസഭാസംവരണമണ്ഡലങ്ങൾ
വർഗ്ഗം:1977 ൽ രൂപീകൃതമായ നിയമസഭാമണ്ഡലങ്ങൾ
അരവിന്ദ് അഡിഗ

ബുക്കർ സമ്മാനം നേടിയ ഇന്ത്യൻ എഴുത്തുകാരനും പത്രപ്രവർത്തകനുമാണ് അരവിന്ദ് അഡിഗ (ജനനം: ഒക്ടോബർ 23, 1974). ഇദ്ദേഹത്തിന്റെ ആദ്യനോവലായ ദി വൈറ്റ് ടൈഗർ 2008-ലെ മാൻ ബുക്കർ പുരസ്കാരത്തിന് അർഹമായി.
ജീവിതരേഖ

1974-ൽ ഡോ. കെ. മാധവ അടിഗയുടെയും ഉഷ അടിഗയുടെയും മകനായി തമിഴ്നാട്ടിലെ ചെന്നൈയിലാണ് അരവിന്ദ് അഡിഗ ജനിച്ചത്. പിന്നീട് കർണാടകത്തിലെ മംഗലാപുരത്ത് വളർന്ന അഡിഗ കനാറ ഹൈസ്കൂളിലും സെന്റ് അലോഷ്യസ് കോളേജിലുമായി തൻറെ പ്രാഥമിക വിദ്യാഭ്യാസം പൂർത്തിയാക്കി 1990 ൽ എസ.എസ്.എൽ. സി. പരീക്ഷയിൽ സ്വന്തം സഹോദരനായ ആനന്ദ് അടിഗയെ പിന്തള്ളി ഒന്നാം റാങ്കും നേടിയിട്ടുണ്ട്. പിന്നീട് ഉന്നതപഠനത്തിനായി ആസ്ത്രേലിയയിലേക്ക് പോയ അദ്ദേഹം അവിടെ ജെയിംസ് റൂസ് അഗ്രിക്കൾച്ചറൽ ഹൈ സ്കൂളിൽ ചേർന്നു. അതിനുശേഷം ന്യൂയോർക്കിലെ കൊളംബിയ യൂണിവേഴ്സിറ്റിയിലും ഓക്സ്ഫഡിലെ മാഗ്ഡാലൻ കോളേജിലുമായി ഇംഗ്ലീഷ് സാഹിത്യ പഠനം പൂർത്തിയാക്കി.പത്ര പ്രവർത്തകനായും ജോലി നോക്കിയിട്ടുമുണ്ട് ഇപ്പോൾ മുംബൈയിൽ താമസിക്കുന്നു.
പത്രപ്രവർത്തനം

സാമ്പത്തിക പത്രപ്രവർത്തകനായാണ് അഡിഗയുടെ ഔദ്യോഗിക ജീവിതം ആരംഭിച്ചത്. ഫൈനാൻഷ്യൽ ടൈംസ്, ദി ഇൻഡിപെൻഡൻറ്, ദി സൺഡേ ടൈംസ്, മണി, വോൾസ്ട്രീറ്റ് ജേർണൽ എന്നിവയിൽ അദ്ദേഹത്തിന്റെ ലേഖനങ്ങൾ ആദ്യം വെളിച്ചം കണ്ടുതുടങ്ങി.

പിന്നീട് ടൈം മാഗസിന്റെ കറസ്പോണ്ടന്റായി. അവിടെ മൂന്നുവർഷത്തോളം സേവനമനുഷ്ഠിച്ച അദ്ദേഹം പിന്നീട് ഫ്രീലാൻസ് പത്രപ്രവർത്തനത്തിലേക്ക് തിരിഞ്ഞു. ഇക്കാലഘട്ടത്തിലാണ് ആദ്യനോവലായ 'ദി വൈറ്റ് ടൈഗർ' എഴുതുന്നത്. മുൻ ബുക്കർ സമ്മാനജേതാവായ പീറ്റർ കെറിയുടെ ഓസ്കാർ ആൻറ് ലൂസിൻഡ എന്ന പുസ്തകത്തെക്കുറിച്ചുള്ള ഇദ്ദേഹത്തിന്റെ നിരൂപണം ദി സെക്കൻറ് ആർട്ടിക്കിളിൽ വരികയുണ്ടായി.
ബുക്കർ സമ്മാനം

right|thumb|200px|ദ് വൈറ്റ് ടൈഗർ പുസ്തകത്തിന്റെ പുറംചട്ട
ദി വൈറ്റ് ടൈഗറിന് 2008-ലെ ബുക്കർ സമ്മാനം ലഭിച്ചതോടെ ആദ്യ നോവലിന് ഈ പുരസ്കാരം ലഭിക്കുന്ന നാലാമത്തെ വ്യക്തിയായി അരവിന്ദ് അഡിഗ. കെറി ഹുൾമ് (1985), അരുന്ധതി റോയ് (1997), ഡി.ബി.സി. പിയറി (2003) എന്നിവരാണ് തങ്ങളുടെ ആദ്യ നോവലിന് സമ്മാനം ലഭിച്ച മറ്റുള്ളവർ‍.

ഈ പുരസ്കാരം നേടുന്ന അഞ്ചാമത്തെ ഇന്ത്യക്കാരനാണ് അഡിഗ. വി.എസ്. നൈപാൾ (1971), സൽമാൻ റുഷ്ദി (1981), അരുന്ധതി റോയ് (1997), കിരൺ ദേശായി (2006) എന്നിവരാണ് ഇതിനുമുമ്പ് ബുക്കർ പുരസ്കാരം നേടിയ ഇന്ത്യക്കാർ. ഇതിനുപുറമെ ഇന്ത്യയിൽ നിന്ന് പ്രചോദനം ലഭിച്ച് രചിക്കപ്പെടുകയും പിന്നീട് ബുക്കർ സമ്മാനത്തിനർഹമാകുകയും ചെയ്ത ഒമ്പതാമത്തെ നോവലാണ് ദി വൈറ്റ് ടൈഗർ.
കൃതി

* ദി വൈറ്റ് ടൈഗർ (ഫ്രീപ്രസ്, 2008)
അവലംബം


പുറത്തേക്കുള്ള കണ്ണികൾ

* ഔദ്യോഗിക വെബ്സൈറ്റ്
* ദി ടെലിഗ്രാഫിൽ വന്ന ദി വൈറ്റ് ടൈഗർ നിരൂപണം


വർഗ്ഗം:1974-ൽ ജനിച്ചവർ

വർഗ്ഗം:ഒക്ടോബർ 23-ന് ജനിച്ചവർ


വർഗ്ഗം:ബുക്കർ സമ്മാനം നേടിയ ഇന്ത്യൻ എഴുത്തുകാർ
വർഗ്ഗം:ഇന്തോ-ഇംഗ്ലീഷ് എഴുത്തുകാർ
ദി വൈറ്റ് ടൈഗർ

ഇന്ത്യൻ നോവലിസ്റ്റായ അരവിന്ദ് അഡിഗയുടെ ആദ്യ നോവലാണ് ദി വൈറ്റ് ടൈഗർ. 2008-ലെ ബുക്കർ സമ്മാനത്തിന് അർഹമായ കൃതിയാണിത്. ഈ നോവലിൽ ബൽരാം ഹൽവായി എന്ന മുഖ്യകഥാപാത്രത്തിലൂടെ ആധുനിക ഇൻഡ്യൻ ജീവിതത്തെ പരിഹാസരൂപേണ കഥാകൃത്ത് നോക്കിക്കാണുന്നു.
ഓട്ടോറിക്ഷ ഡ്രൈവറുടെ മകനായി ഒരു ദരിദ്ര ഗ്രാമത്തിൽ ജനിച്ച ബൽറാം ഹൽവായിക്ക് ഒരു സ്വപ്നമേ ഉണ്ടായിരുന്നുള്ളൂ, എങ്ങനെയും തന്റെ ഗ്രാമത്തിൽ നിന്നും രക്ഷപെടുക. അവസാനം അയാൾ എത്തിച്ചേർന്നത് ഡൽഹിയിൽ ആയിരുന്നു. നിലച്ചു പോയ തന്റെ ജീവിത വിദ്യാഭ്യാസം അവിടെ നിന്ന് പുനരാരംഭിക്കുന്നു. ഗ്രാമത്തിന്റെ നിഷ്കളങ്കതയിൽ നിന്നും നഗരത്തിന്റെ വെളിച്ചത്തിലേക്കും കപട്യതിലെക്കുമുള്ള ബലരാമിന്റെ യാത്ര ഇവിടെ ആരംഭിക്കുന്നു. ജീവിത വിജയത്തിനായി അല്പസ്വല്പം രക്തം ചിന്തെണ്ടാതയും വരുന്നു. അങ്ങനയുള്ള നായകന്റെ അവിശ്വസനീയമായ യാത്രയാണ്‌ വെള്ളക്കടുവ
അവലംബം




വർഗ്ഗം:ബുക്കർ സമ്മാനം നേടിയ കൃതികൾ
വർഗ്ഗം:2008 -ലെ നോവലുകൾ
വർഗ്ഗം:ഇന്ത്യൻ നോവലുകൾ
റാംബോ III

1988-ൽ പുറത്തിറങ്ങിയ ഒരു അമേരിക്കൻ ആക്ഷൻ ചലച്ചിത്രമാണ് റാംബോ III. റാംബോ പരമ്പരയിലെ മുന്നാമത്തെ ചലച്ചിത്രം ആണ് ഇത്. ഇതിലെ മുഖ്യ കഥാപാത്രമായ റാംബോയെ അവതരിപ്പിച്ചത് സിൽവെസ്റ്റർ സ്റ്റാലോൺ ആയിരുന്നു. സുഹൃത്തിനെ രക്ഷിക്കാൻ വേണ്ടി ജോൺ റാംബോ സോവിയറ്റ് മിലിട്ടറിയോട് പോരാടുന്നതാണ് കഥ.
കഥ

കേണൽ സാമുവൽ ട്രാറ്റ്മാൻ, ജോൺ റാംബോയെ (സിൽവെസ്റ്റർ സ്റ്റാലോൺ‍) കാണാൻ തായ്‌ലണ്ടിൽ വരുന്നത് മുതലാണ് ചിത്രം തുടങ്ങുന്നത്. അഫ്ഘാനിസ്ഥാൻ ദൗത്യത്തിൽ ചേരാൻ കേണൽ സാമുവൽ റാംബോയോട് ആവശ്യപ്പെടുന്നു. സോവിയറ്റുകാർക്ക് എതിരായി യുദ്ധം ചെയ്യുന്ന അഫ്ഘാൻ സ്വാതന്ത്ര്യ പോരാളികളായ മുജാഹിദ്ദീന് ആയുധങ്ങൾ വിതരണം ചെയ്യുകയാണ് ദൗത്യം. സോവിയറ്റ് മിലിട്ടറിയുടെ പീഡനങ്ങൾ സഹിക്കുന്ന അഫ്ഘാൻ ജനതയുടെ ചിത്രങ്ങൾ സാമുവൽ റാംബോയെ കാണിക്കുന്നു. എന്നാൽ റാംബോ ഈ ആവശ്യം നിരാകരിക്കുന്നു.

അഫ്ഘാനിസ്ഥാനിൽ, ട്രാറ്റ്മാൻറെ ട്രൂപ്പിനെ സോവിയറ്റ് മിലിട്ടറി പതിയിരുന്ന് ആക്രമിക്കുന്നു. ട്രാറ്റ്മാനെ സോവിയറ്റ് ബേസിൽ തടവിലാക്കുന്നു. ദൗത്യത്തിന്റെ വിവരങ്ങൾക്ക് വേണ്ടി കേണൽ സേയ്സെൻ ട്രാറ്റ്മാനെ പീഡിപ്പിക്കുന്നു. ഈ വിവരം റാംബോ അറിയുന്നു. റാംബോ പാകിസ്താനിലേക്ക് പുറപ്പെടുന്നു. അവിടെ വെച്ച് മൂസ എന്ന ആയുധ വ്യാപാരിയെ കാണുന്നു. അഫ്ഘാനിസ്ഥാൻ മരുഭൂമിയിലെ ഗ്രാമത്തിലേക്ക് റാംബോയെ കൊണ്ടുപോകാമെന്ന് മൂസ സമ്മതിക്കുന്നു. ആ ഗ്രാമത്തിന് അടുത്താണ് സോവിയറ്റ് ബേസ്. എന്നാൽ മൂസയുടെ സഹായി റാംബോയെക്കുറിച്ച് സോവിയറ്റ് മിലിട്ടറിക്ക് വിവരം നൽകുന്നു. ട്രാറ്റ്മാനെ രക്ഷപ്പെടുത്താനുള്ള ആദ്യ ശ്രമം പരാജയപ്പെടുകയും റാംബോയ്ക്കും കൂട്ടാളികൾക്കും പരുക്കേൽക്കുകയും ചെയ്തു.
കഥാപാത്രങ്ങൾ
സംഗീതം
പുറത്തെ കണ്ണികൾ

*
* ബോക്സോഫീസ് വിവരങ്ങൾ
* Full synopsis at MovieCheat.com


വർഗ്ഗം:ഹോളിവുഡ് ചലച്ചിത്രങ്ങൾ
വർഗ്ഗം:ആക്ഷൻ ചലച്ചിത്രങ്ങൾ
കപ്പലണ്ടി (വിവക്ഷകൾ)

കപ്പലണ്ടി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കപ്പലണ്ടി എന്ന പദം കേരളത്തിന്റെ വിവിധ പ്രദേശങ്ങളിൽ ഉപയോഗിക്കപ്പെടുന്നത് രണ്ട് വ്യത്യസ്ത അർത്ഥങ്ങളിലാണ്. രണ്ട് വിത്തുകളും പോർച്ചുഗീസ് അധിനിവേശക്കാലത്ത് കപ്പൽ കയറി വന്നതുകൊണ്ടാവണം കപ്പലണ്ടി എന്ന പേര് രണ്ടിനും വരാനിടയായതെന്ന് കരുതുന്നു.
*നിലക്കടല - കേരളത്തിന്റെ പല പ്രദേശങ്ങളിലും നിലക്കടലക്കാണ് കപ്പലണ്ടി എന്ന് പറയുന്നത്.
*കശുവണ്ടി - കശുവണ്ടി അഥവാ പറങ്കിയണ്ടി എന്ന അർത്ഥത്തിലാണ് കേരളത്തിലെ മറ്റ്‌ ചില പ്രദേശങ്ങളിൽ കപ്പലണ്ടി എന്ന പദം ഉപയോഗിക്കുന്നത് .
സി.കെ. ജയരാമപണിക്കർ

ഡോ ബി.സി റോയ്‌ അവാർഡു നേടിയ പ്രമുഖ മൈക്രോബയോളജിസ്റ്റ്‌.
കോട്ടയം മെഡിക്കൽ കോളേജിലെ മൈക്രോബയോളജിവകുപ്പിന്റെ ആദ്യ തലവൻ.
കോഴിക്കോടു മെഡിക്കൽ കോളേജ്‌ പ്രിൻസിപ്പാൾ.
ടെക്സ്റ്റ്‌ ബുക്‌ ഓഫ്‌ ബാക്റ്റീരിയോളജി എന്ന പാഠപുസ്തകത്തിന്റെ രചയിതാവ്‌.
ജീവിത രേഖ

കോഴികോട്ടെ ചേമ്പിൽ കക്കിട്ടുമ്പാറ കുടുംബത്തിൽ ,തഹസീൽദാർ കരുണാകരപ്പണിക്കരുടേയും നാണിക്കുട്ടിയമ്മയുടേയും മൂത്ത മകനായി 1932മാർച്ച്‌ 22 നു ജനിച്ചു.രണ്ടു സഹോദരർ ഐ.ഏ.എസ്സ്‌ കാരായിരുന്നു.
1949 ല്‌ മദ്രാസ്‌ മെഡിക്കൽ കോളേജിൽ ചേർന്നു. 1954 ല്‌ എം.ബി.ബി.എസ്സ്‌ ലഭിച്ചു.കൂനൂരിലെ പാസ്ച്ചർ ഇൻസ്റ്റിറ്റിയൂട്ടിൽ കുറെ നാൾ ജോലി നോക്കി.1957 ല്‌ ഏഷ്യൻ പാൻഡമിക്‌ എന്ന പേരിൽ ഇൻഫ്ലുവൻസ പടർന്നു പിടിച്ചപ്പോൾ ഗവേഷകനായതു ഡോ.പണിക്കരായിരുന്നു.
1958 ല്‌ തിരുവനന്തപുരം മെഡിക്കൽ ക്കോളേജിൽ അദ്ധ്യാപകനായി ചേർന്നു.ഓൾ ഇന്ത്യാ ഇൻസ്റ്റിറ്റിയൂട്‌ ഓഫ്‌ മെഡിക്കൽ സയൻസ്സിൽ നിന്നും മൈക്രോബയോളജിയിൽ ആദ്യമായി എം.ഡി പാസ്സാകുന്നത്‌ ഡോ.പണിക്കരാണ്‌.1963 ല്‌ കോട്ടയം മെഡിക്കൽ ക്കോളേജിൽ വകുപ്പു മേധാവിയായി.1964 ല്‌
ആലപ്പുഴയിൽ കോളറ പടർന്നു പിടിച്ചപ്പോൾ കാരണകാരനായ എൾട്ടോർ വിബ്രിയയെ കണ്ടെത്തി പ്രശസ്തനായി(പാലസ്തീനടുത്തുള്ള എൾട്ടോറിൽ ആണ്‌ ഈ അണുവിൻ ഈദ്യം കണ്ടെത്തിയത്‌.അതിനാൽ ഈ പേരു കിട്ടി)
ഇൻഫ്ലുവൻസയെ ക്കുറിച്ചുള്ള പഠനത്തിനു ഡബ്ല്യൂ. എച്‌.ഓ യുടെ ഫെലോഷിപ്‌ കിട്ടി.
പാർക്‌ ഡേവിസ്‌ കമ്പനിയുടെ ഉൽപ്പന്നമായ ക്ലോറാംഫെനിക്കോളിനെ അതിജീവിക്കാൻ കഴിവു നേടിയ ടൈഫോീഡ്‌ അണുവിനെ കണ്ടെത്തി ഡോ.പണിക്കർ വാർത്ത സൃഷ്ടിച്ചു.
അവാർഡുകൾ

1975 ല്‌ ഡോ.ബി.സി റൊയി അവാർഡു ലഭിച്ചു.
1987 ല്‌ ഡോ.അചാന്തലക്ഷ്മീപതി ഒറേഷൻ അവാർഡ്‌ കിട്ടി.
നേച്ചർ മാസികയിൽ രണ്ടു ഗവ്വേഷണപ്രബന്ധങ്ങൽ പ്രസിധീകരിക്കപ്പെട്ടു.
ടെക്സ്റ്റ്‌ ബുക്‌ ഓഫ്‌ ബാക്റ്റീരിയോളജി ഡോ.അനതനാരായണനും ചേർന്നെഴുതി
ടെക്സ്റ്റ്‌ ബുക്‌ ഓഫ്‌ പാരസൈറ്റോളജി തനിയെ രചിച്ചു.
ജനയുഗം വാരികയിൽ ഒരുകാലത്ത്‌ കോളമിസ്റ്റ്‌ ആയിരുന്നു
കുടുംബം

ഭാര്യ ശാന്ത
ഗീത ഉഷ എന്നു രണ്ടു പെണ്മക്കൾ.
അവലംബം

മാത്രുഭൂമി ആരോഗ്യമാസിക ജനുവരി 2007,ബിജു സി.പി
ബാഹ്യലിങ്കുകൾ

http://www.kottayammedicalcollege.org
നിലമ്പൂർ നിയമസഭാമണ്ഡലം

മലപ്പുറം ജില്ലയിലെ നിലമ്പൂർ താലൂക്കിലെ നിലമ്പൂർ നഗരസഭയും അമരമ്പലം, ചുങ്കത്തറ, എടക്കര, കരുളായി, മൂത്തേടം, പോത്തുകൽ, വഴിക്കടവ് എന്നീ ഗ്രാമപഞ്ചായത്തുകളും ഉൾപ്പെടുന്നതാണ്‌ നിലമ്പൂർ നിയമസഭാമണ്ഡലം. 1987 മുതൽ 2011 വരെആര്യാടൻ മുഹമ്മദ് (കോൺഗ്രസ് - ഐ) ഈ മണ്ഡലത്തെ പ്രതിനിധീകരിച്ചു. 2016 മുതൽ 2025 ജനുവരി 13 വരെ സി.പി.എം. പിന്തുണയോടെ മത്സരിച്ചു വിജയിച്ച സ്വതന്ത്രസ്ഥാനാർത്തിയായ പി.വി. അൻവറാണ് ഈ മണ്ഡലത്തെ പ്രതിനിധീകരിച്ചിരുന്നത്.

{ "type": "ExternalData", "service": "geoshape", "ids": "Q16135735,Q13110048,Q13111977,Q13110666,Q6373625,Q16137500,Q13113507"}
2008-ലെ നിയമസഭാമണ്ഡല പുനർനിർണ്ണയത്തിനു മുൻപ്

മലപ്പുറം ജില്ലയിലെ നിലമ്പൂർ , അമരമ്പലം, ചാലിയാർ, ചുങ്കത്തറ, പോത്തുകൽ, കരുളായി, മൂത്തേടം, വഴിക്കടവ്, എടക്കര, കാളികാവ്, ചോക്കാട് എന്നീ ഗ്രാമപഞ്ചായത്തുകൾ ഉൾപ്പെടുന്നതായിരുന്നു നിലമ്പൂർ നിയമസഭാമണ്ഡലം. .
പ്രതിനിധികൾ

*2016 - 2025 Jan 13 - പി.വി. അൻവർ
*2011 - ആര്യാടൻ മുഹമ്മദ്
*2006 - ആര്യാടൻ മുഹമ്മദ്

*2001 ആര്യാടൻ മുഹമ്മദ്

*1996 ആര്യാടൻ മുഹമ്മദ്

*1991 ആര്യാടൻ മുഹമ്മദ്

*1987 ആര്യാടൻ മുഹമ്മദ്

*1982 ടി.കെ. ഹംസ

*1980 ആര്യാടൻ മുഹമ്മദ്ref>കേരള നിയമസഭ - ആറാം കേരള നിയമസഭയിലെ അംഗങ്ങൾ , ശേഖരിച്ച തീയതി 15 ഒക്ടോബർ 2008

*1977 ആര്യാടൻ മുഹമ്മദ്

*1970 എം. പി. ഗംഗാധരൻ

*1967 എം. പി. ഗംഗാധരൻ(1970 ഏപ്രിൽ 21-ന് തിരഞ്ഞെടുക്കപ്പെട്ടു - സത്യപ്രതിജ്ഞ ചെയ്തത് ഏപ്രിൽ 24-ന് ).

*1967 കെ. കുഞ്ഞാലി (1969 ജൂലൈ 28-ന് നിര്യാതനായി).
തിരഞ്ഞെടുപ്പുഫലങ്ങൾ

2006

1977 മുതൽ 2021 വരെ

1977 മുതലുള്ള തിരഞ്ഞെടുപ്പുഫലങ്ങൾ.

-



*(2) 1980-ൽ മന്ത്രിയായ ആര്യാടൻ മുഹമ്മദിന് നിയമസഭാംഗമാകാനായി 1980-ലെ പൊതുതിരഞ്ഞെടുപ്പിന് ശേഷം പത്ത് ദിവസം കഴിഞ്ഞപ്പോൾ സി. ഹരിദാസ് രാജി വെച്ച ഒഴിലേക്ക് നടന്ന ഉപതിരഞ്ഞെടുപ്പാണ് നിലമ്പൂർ ഉപതിരഞ്ഞെടുപ്പ്
* (1) കെ. കുഞ്ഞാലി വെടിയേറ്റ് കൊല്ലപ്പെട്ടതിനെ തുടർന്ന് 1970-ൽ നിലമ്പൂർ ഉപതിരഞ്ഞെടുപ്പ് നടന്നു.
ഇതും കാണുക

*നിലമ്പൂർ
*കേരളത്തിലെ നിയമസഭാമണ്ഡലങ്ങൾ
അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ
കേരള നിയമസഭാ തിരഞ്ഞെടുപ്പ് (2006)

2006-ലെ കേരള നിയമസഭാ തിരഞ്ഞെടുപ്പ് 2006 ഏപ്രിൽ 22, ഏപ്രിൽ 29, മേയ് 3 എന്നീ ദിവസങ്ങളിലായി മൂന്നു ഘട്ടങ്ങളിലായാണ്‌ നടത്തിയത് - വോട്ടെണ്ണൽ 2006 മേയ് 11-നായിരുന്നു. 140 മണ്ഡലങ്ങളിൽ ആകെ 931 സ്ഥാനാർഥികളാണ് മൽസരിച്ചത്, 376 സ്വതന്ത്രർ മൽസരിച്ചപ്പോൾ ഏറ്റവും കൂടുതൽ സ്ഥാനാർഥികളെ മൽസരരംഗത്തിറക്കിയത് ബി.ജെ.പി. (136) ബി. എസ്.പി (107), സി.പി.എം (85), കോൺഗ്രസ് ഐ (77) എന്നീ പാർട്ടികളായിരുന്നു. എന്നാൽ സി.പി.എം (61), കോൺഗ്രസ് ഐ (24), സി.പി.ഐ (17) എന്നീ പാർട്ടികൾക്കാണ്‌ കൂടുതൽ സീറ്റുകൾ ലഭിച്ചത്. .
തിരഞ്ഞെടുപ്പ് ദിവസങ്ങൾ
ഒന്നാം ഘട്ടം

ഇടുക്കി ജില്ലയിലെ തൊടുപുഴ, ദേവികുളം, ഇടുക്കി, ഉടുമ്പൻചോല, പീരുമേട്, കാഞ്ഞിരപ്പള്ളി എന്നീ മണ്ഡലങ്ങളിലും കോട്ടയം ജില്ലയിലെ വാഴൂർ, ചങ്ങനാശ്ശേരി,കോട്ടയം, ഏറ്റുമാനൂർ, പുതുപ്പള്ളി, പൂഞ്ഞാർ, പാല, കടുത്തുരുത്തി, വൈക്കംഎന്നീ മണ്ഡലങ്ങളിലും ആലപ്പുഴ ജില്ലയിലെ അരൂർ, ചേർത്തല, മാരാരിക്കുളം, ആലപ്പുഴ, അമ്പലപ്പുഴ, കുട്ടനാട്, ഹരിപ്പാട്, കായംകുളം, തിരുവല്ലഎന്നീ മണ്ഡലങ്ങളിലും പത്തനംതിട്ട ജില്ലയിലെ കല്ലുപ്പാറ, ആറന്മുള, ചെങ്ങന്നൂർ, മാവേലിക്കര, പന്തളം, റാന്നി, പത്തനംതിട്ട, കോന്നി, പത്തനാപുരം, പുനലൂർ എന്നീ മണ്ഡലങ്ങളിലും കൊല്ലം ജില്ലയിലെ ചടയമംഗലം, കൊട്ടാരക്കര, നെടുവത്തൂർ, അടൂർ, കുന്നത്തൂർ, കരുനാഗപ്പള്ളി, ചവറ, കുണ്ടറ, കൊല്ലം, ഇരവിപുരം, ചാത്തന്നൂർഎന്നീ മണ്ഡലങ്ങളിലും തിരുവനന്തപുരം ജില്ലയിലെ വർക്കല, ആറ്റിങ്ങൽ, കിളിമാനൂർ, വാമനപുരം, ആര്യനാട്, നെടുമങ്ങാട്, കഴക്കൂട്ടം, തിരുവനന്തപുരം നോർത്ത്, തിരുവനന്തപുരം വെസ്റ്റ്, തിരുവനന്തപുരം ഈസ്റ്റ്, നേമം, കോവളം, നെയ്യാറ്റിൻകര, പാറശ്ശാല എന്നീ മണ്ഡലങ്ങളിലും 2006 ഏപ്രിൽ 22-ന്‌ വോട്ടെടുപ്പ് നടന്നു.
രണ്ടാം ഘട്ടം

കോഴിക്കോട് ജില്ലയിലെ വടകര, നാദാപുരം, മേപ്പയൂർ, കൊയിലാണ്ടി, പേരാമ്പ്ര, ബാലുശേരി, കൊടുവള്ളി, കോഴിക്കോട് -1, കോഴിക്കോട് -2, ബേപ്പൂർ, കുന്ദമംഗലം, തിരുവമ്പാടി എന്നീ മണ്ഡലങ്ങളിലും വയനാട് ജില്ലയിലെ വടക്കേ വയനാട് കൽപറ്റ, സുൽത്താൻ ബത്തേരി, വണ്ടൂർ എന്നീ മണ്ഡലങ്ങളിലും മലപ്പുറം ജില്ലയിലെ നിലമ്പൂർ, മഞ്ചേരി, മലപ്പുറം, കൊണ്ടോട്ടി, തിരൂരങ്ങാടി, താനൂർ, തിരൂർ, പൊന്നാനി, കുറ്റിപ്പുറം, മങ്കട, പെരിന്തൽമണ്ണ എന്നീ മണ്ഡലങ്ങളിലും പാലക്കാട് ജില്ലയിലെ തൃത്താല പട്ടാമ്പി, ഒറ്റപ്പാലം, ശ്രീകൃഷ്ണപുരം, മണ്ണാർക്കാട്, മലമ്പുഴ, പാലക്കാട്, ചിറ്റൂർ, കൊല്ലങ്കോട്, കുഴൽമന്ദം, ആലത്തൂർ എന്നീ മണ്ഡലങ്ങളിലും തൃശ്ശൂർ ജില്ലയിലെ, വടക്കാഞ്ചേരി, കുന്ദംകുളം, ചേർപ്പ്, തൃശ്ശൂർ, ഒല്ലൂർ, കൊടകര, ചാലക്കുടി, മാള, ഇരിങ്ങാലക്കുട, മണലൂർ, ഗുരുവായൂർ, നാട്ടിക, കൊടുങ്ങല്ലൂർഎന്നീ മണ്ഡലങ്ങളിലും എറണാകുളം ജില്ലയിലെ അങ്കമാലി, വടക്കേക്കര, പറവൂർ, ഞാറയ്ക്കൽ, ഏറണാകുളം, മട്ടാഞ്ചേരി, പള്ളുരുത്തി, തൃപ്പൂണിത്തുറ, ആലുവ, പെരുമ്പാവൂർ, കുന്നത്തുനാട്, പിറവം, മൂവാറ്റുപുഴ, കോതമംഗലം എന്നീ മണ്ഡലങ്ങളിലും 2006 ഏപ്രിൽ 29-ന്‌ വോട്ടെടുപ്പ് നടന്നു.
മൂന്നാം ഘട്ടം

കാസർഗോഡ് ജില്ലയിലെ മഞ്ചേശ്വരം, കാസർഗോഡ്, ഉദുമ, ഹോസ്‌ദുർഗ്, തൃക്കരിപ്പൂർ എന്നീ മണ്ഡലങ്ങളിലും കണ്ണൂർ ജില്ലയിലെ ഇരിക്കൂർ, പയ്യന്നൂർ,തളിപ്പറമ്പ്, അഴീക്കോട്, കണ്ണൂർ, എടക്കാട്, തലശ്ശേരി, പെരിങ്ങളം, കൂത്തുപറമ്പ്, പേരാവൂർ എന്നീ നിയമസഭാമണ്ഡലങ്ങളിലും‍ 2006 മേയ് 3 -നാണ്‌ വോട്ടെടുപ്പ് നടന്നത്.
തിരഞ്ഞെടുപ്പുഫലങ്ങൾ
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വിഭാഗം:കേരളത്തിലെ നിയമസഭാതിരഞ്ഞെടുപ്പുകൾ
മലപ്പുറം നിയമസഭാമണ്ഡലം

മലപ്പുറം ജില്ലയിലെ മലപ്പുറം നഗരസഭയും ഏറനാട് താലൂക്കിലെ മൊറയൂർ, പൂക്കോട്ടൂർ, ആനക്കയം, പുൽപ്പറ്റ എന്നീ ഗ്രാമപഞ്ചായത്തുകളും പെരിന്തൽമണ്ണ താലൂക്കിലെ കോഡൂർ ഗ്രാമപ്പഞ്ചായത്തും ഉൾപ്പെട്ടതാണ്‌ മലപ്പുറം നിയമസഭാമണ്ഡലം. പി. ഉബൈദുല്ല (ഇന്ത്യൻ യൂണിയൻ മുസ്ലിം ലീഗ്) ആണ്‌ 2011 മുതൽ ഈ മണ്ഡലത്തെ പ്രതിനിധീകരിക്കുന്നത്.
{ "type": "ExternalData", "service": "geoshape", "ids": "Q4750982,Q16137932,Q16135157,Q13113400,Q16135563,Q13111698"}
2008-ലെ നിയമസഭാമണ്ഡല പുനർനിർണ്ണയത്തിനു മുൻപ്

മലപ്പുറം ജില്ലയിലെ മലപ്പുറം നഗരസഭയും കോട്ടക്കൽ, ആനക്കയം, ഊരകം, പൊന്മള, ഒതുക്കുങ്ങൽ, വേങ്ങര, കണ്ണമംഗലം എന്നീ ഗ്രാമപ്പഞ്ചായത്തുകളും ഉൾപ്പെട്ടതായിരുന്നു മലപ്പുറം നിയമസഭാമണ്ഡലം.
പ്രതിനിധികൾ

*2011-2016 പി ഉബൈദുള്ള.
*2006-2011 - എം. ഉമ്മർ.

*2001 - 2006 എം. കെ. മുനീർ .

*1996 - 2001 എം. കെ. മുനീർ .

*1991-1996 യൂനുസ് കുഞ്ഞ്.

*1987-1991 പി.കെ.കുഞ്ഞാലിക്കുട്ടി.

*1982-1987 പി.കെ.കുഞ്ഞാലിക്കുട്ടി.

*1980-1982 യു.എ. ബീരാൻ .

*1977-1979 സി.എച്ച്. മുഹമ്മദ് കോയ.

*1970 - 1977 യു.എ. ബീരാൻ

*1967 - 1970 സി. അഹമ്മദ് കുട്ടി (1969 ജൂൺ 10-ന് തിരഞ്ഞെടുക്കപ്പെട്ടു - സത്യപ്രതിജ്ഞ ചെയ്തത് ഓഗസ്റ്റ് 4ന്‌.)

*1967 - 1970 എം.പി.എം. അഹമ്മദ് കുരിക്കൾ (1968 ഒക്ടോബർ 24-ന് അന്തരിച്ചു‌.)

*1960-1964 കെ. ഹസ്സൻ ഗനി.

*1957-1959 കെ. ഹസ്സൻ ഗനി.
തിരഞ്ഞെടുപ്പുഫലങ്ങൾ

1977 മുതൽ 2021 വരെ

1977 മുതലുള്ള തിരഞ്ഞെടുപ്പുഫലങ്ങൾ.
1977 മുതൽ 2001 വരെ

1977 മുതലുള്ള തിരഞ്ഞെടുപ്പുഫലങ്ങൾ.
ഇതും കാണുക

*കേരളത്തിലെ നിയമസഭാമണ്ഡലങ്ങൾ
അവലംബം


വിഭാഗം:കേരളത്തിലെ നിയമസഭാമണ്ഡലങ്ങൾ
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ബിസ്മില്ലാഹി

thumb|200px|
right|thumb|200px|
മുസ്ലിങ്ങൾ ധാരാളമായി ഉപയോഗിക്കുന്ന ബിസ്മില്ലാഹി റഹ്മാനി റഹീം എന്നതിന്റെ ചുരുക്ക നാമമാണ് ബിസ്മില്ലാഹ്.(:ar:بسملة) ഏത് നല്ല കാര്യങ്ങൾ തുടങ്ങുമ്പോഴും മുസ്ലിങ്ങൾ ബിസ്മി ചൊല്ലി തുടങ്ങുന്നു.“പരമ കാരുണികനും കരുണാനിധിയുമായ അല്ലാഹുവിന്റെ നാമം കൊണ്ട്ഞാ
ൻ ആരംഭിക്കുന്നു” എന്നാണ് ഇതിനർത്ഥം. ഖുർ ആനിലെ എല്ലാ സൂറകളുടെയും തുടക്കത്തിൽ ഈ വാക്യം ഉപയോഗിക്കുന്നു. ഇത് ഒരു കൂട്ടക്ഷര ലെറ്റർ ആയി യൂണികോഡിലെ കോഡ്പോയ്ന് U+FDFD ﷽ ചേർത്തിട്ടുണ്ട്.
പശ്ചാത്തലം

പേരിൽ എന്നു വെച്ചാൽ ഈ വിഷയത്തിൽ ഞാൻ കാലെടുത്തുവെക്കുന്നത് എന്റെ സ്വന്തം ഇഷ്ടകാരമല്ല. ഇതു പൂർത്തിയാക്കാനും വിജയിപ്പിക്കാനും എനിക്ക് കഴിവില്ല. എന്റെ യജമാനനായ അല്ലാഹു പൂർണ്ണ കഴിവുള്ളവനാണ്.അവന്റെ അനുഗ്രഹം നിമിത്തവും അവന്റെ കഴിവിൽ വിശ്വസിച്ചും അവൻ സഹായീക്കുമെന്നു പ്രതീക്ഷിച്ചും ഞാനിതിനു ഒരുങ്ങുകയാണ്. അവൻ മഹാ കാരുണികനാണ്. ശത്രുക്കളേയും മിത്രങ്ങളെയും വേർതിരിക്കാതെ വ്യാപകമായ നിലയിൽ കാരുണ്യം ചൊരിയുന്നവനാണ്.കാരുണ്യം അവന്റെ ഉറച്ച സവിശേഷതയാണവനെ നിശേധിക്കുകയും ധിക്കരിക്കുകയും ചെയ്യുന്നവർക്ക് പോലും അവൻ കരുണ ചൊരിഞ്ഞു കൊണ്ടിരിക്കുന്നു. എനിക്ക് വളരെ അധികം വീഴ്ച വരുന്നുണ്ടെങ്കിലും ഞാൻ അവനിൽ വിശ്വസിക്കുകയും അവനെ ബഹുമാനിക്കുകയും കഴിവിൽ പെട്ടേടത്തോളം സൂക്ഷ്മതപാലിക്കുകയും ചെയ്യുന്നുണ്ട്. അതുകൊണ്ട് അവന്റെ അനുഗ്രഹവും കാരുണ്യവും തേടി അവന്റെ പേരിൽ ഞാനിതാരംഭിക്കുന്നു എന്നൊക്കയാണ് പേരിൽ എന്നത്കൊണ്ട് അർത്ഥമാക്കുന്നത്.

വെള്ളം കുടിക്കുമ്പോഴും, അനുവദിക്കപ്പെട്ട ജീവിയെ ഭക്ഷിക്കാൻ വേണ്ടി അറുക്കുമ്പോഴും,വിത്ത് വിതക്കുമ്പോഴും വാഹനത്തിൽ കാലെടുത്തു വെക്കുമ്പോഴും ഭാര്യ ഭർത്താക്കന്മാർ തുടങ്ങി ജീവിതത്തിനെ വ്യത്യസ്ത മേഖലകളിൽ മുഇ്മിനീങ്ങൾ ബിസ്മി ഉപയോഗിക്കുന്നു.
ക്രിസ്ത്യാനികൾക്കിടയിൽ

അറബി സംസാരിക്കുന്ന ക്രിസ്ത്യാനികൾ പലപ്പോഴും ബസ്മാലാ () എന്ന പദം ത്രിത്വവാക്യമായ "പിതാവിന്റെയും പുത്രന്റെയും പരിശുദ്ധാത്മാവിന്റെയും നാമത്തിൽ" (, ) എന്നതിനു സൂചകമായി ഉപയോഗിക്കുന്നു.

വർഗ്ഗം:ഇസ്ലാമികം
കൂട്ടുമുണ്ടകൻ

കേരളത്തിലെ പരമ്പരാഗതമായ നെൽകൃഷികളിലെ ഒരു സമ്പ്രദായമാണ് കൂട്ടുമുണ്ടകൻ (Koottamundakan). ഒരേ കൃഷിയിടത്തിൽ തന്നെ മൂപ്പിനെ കാര്യത്തിൽ ഏറ്റക്കുറച്ചിലുകളുള്ള രണ്ട് വിത്തിനങ്ങൾ (മൂന്നും) ഒരേ സമയം കൃഷിയിറക്കി പാകമാകുന്നതനുസരിച്ച് പല ഘടങ്ങളിലായി വിളവെടുക്കുന്നതാണ്‌ കൂട്ടമുണ്ടകൻ.
കൃഷിരീതി

വിരിപ്പിന്റേയും മുണ്ടകന്റേയും വിത്തിനങ്ങൾ ഒരു പ്രത്യേക അനുപാതത്തിൽ കൂട്ടിക്കലർത്തി വിരിപ്പുകൃഷിയുടെ തുടക്കത്തിൽ വിതയ്ക്കുന്ന കൃഷിരീതിയാണിത്. തീരപ്രദേശങ്ങളിലും അതിനോട് ചേർന്ന നിലങ്ങളിലും കാലവർഷക്കാലത്ത് വെള്ളം കയറുകയും വെള്ളക്കെട്ട് ഒഴുകിപ്പോകാനുള്ള സാധ്യത കുറയുകയും ചെയ്യുന്നതിനാൽ വിരിപ്പിന്റെ കൊയ്ത്ത് കാലത്തും മുണ്ടകൻ കൃഷി തുടങ്ങുന്ന കാലത്തും വെള്ളത്തിന്റെ നിയന്ത്രണം ക്രമീകരിക്കാനാകില്ല. ഇത്തരത്തിലുള്ള നിലങ്ങൾ കൊല്ലം, ആലപ്പുഴ, എർണാകുളം, തൃശ്ശൂർ, മലപ്പുറം, കണ്ണൂർ, കാസർക്കട് ജില്ലകളിൽ കാണാം. ഇത്തരം സാഹചര്യങ്ങളിലാണ് വിരിപ്പിന്റെ കൂടെ മുണ്ടകൻ വിത്ത് കൂടി വിതയ്ക്കുന്നത്.

വിരിപ്പിനുള്ള വിത്തും മുണ്ടകനു് യോജിച്ച ദീർഘകാല മൂപ്പുള്ളതുമായ ഇനത്തിന്റെ വിത്തും 70:30 അനുപാതത്തിൽ ഒന്നിച്ച് വിത്ത് വിതയ്ക്കുന്നു. മീനം-മേട മാസങ്ങളിൽ വിത്തിറക്കിയാൽ വിരിപ്പു നെല്ല് ചിങ്ങം-കന്നി മാസത്തിൽ കൊയ്തെടുക്കാം. മുണ്ടക വിത്തിനുഞാറ്റുവേലയുള്ളതിനാൽ അല്പകാലം കഴിഞ്ഞേ കതിരു (മകരത്തിൽ) കതിരു വിരിയൂ. വിരിപ്പ് കൊയ്യുമ്പോൾ മുണ്ടകനും കൂട്ടി അരിയും. എങ്കിലും പ്രശ്നമൊന്നുമുണ്ടാവാതെ വീണ്ടും മുണ്ടകൻ നെല്ല് വളരും. വളർച്ചക്ക് കൂടുതൽ കാലം കിട്ടുമെന്നതിനാൽ ഇടക്ക് വീണ്ടും അരിയേണ്ടിവരികയോ കാലികളെ തിന്നാനായി വിടുകയോ ചെയ്യാം.

മൂപ്പ് കുറഞ്ഞ വിത്ത് നേരത്തേ വിളയുകയും അത് വിളവെടുക്കുന്ന സമയത്ത് മൂപ്പ് കുറഞ്ഞതിനെ പാടത്ത് തന്നെ നിർത്തുകയും ചെയ്യുന്നു. പിന്നീട് അതും കൊയ്തെടുക്കും. ഒറ്റത്തവണയുടെ ചിലവിൽ കൂടുതൽ വിളവെടുക്കാമെന്നതും കൂടുതൽ വയ്ക്കോലു കിട്ടുമെന്നതും ഈ സമ്പ്രദായത്തിന്റെ പ്രത്യേകതകളാണ്‌. കൂലിച്ചെലവ് കുറവാണെങ്കിലും മറ്റുള്ള കൃഷിയെ അപേക്ഷിച്ച് കൂട്ടുമുണ്ടകന് ഉല്പാദനം രണ്ട് വിളയ്ക്കും കുറവായിരിക്കും.
വിത്ത്

പണ്ടുകാലത്ത് കൂട്ടുമുണ്ടകന് ഉപയോഗിച്ചിരുന്നത് കൂട്ടമോടൻ-ചേറ്റാടി, ചെങ്കയാമ-ചേറ്റാടി, തവളക്കണ്ണൻ-ചേറ്റാടി എന്നീ നാടൻ വിത്തിനങ്ങളാണ് . പട്ടാമ്പി കൃഷി വിജ്ഞാനകേന്ദ്രത്തിൽ വികസിപ്പിച്ചെടുത്ത സംയുക്ത-മകരം എന്നീ പുതിയ വിത്തിനങ്ങൾ ഉപയോഗിച്ച് ഇന്ന് കൃഷിചെയ്യുന്നുണ്ട് .
പ്രത്യേകതകൾ
ഇതും കാണുക

*പഴമൂട്
*കരിങ്കൊറ
*വിരിപ്പ്
*മുണ്ടകൻ
*പുഞ്ച (കൃഷി)
*പുനം (കൃഷി)
അവലംബം

വർഗ്ഗം:കേരളത്തിലെ നെൽകൃഷിരീതികൾ
പേരക്കൊക്ക

കേരളത്തിൽ കൃഷിക്ക് ഉപയോഗിക്കുന്ന ഒരു പണിയായുധമാണ്‌ പേരക്കൊക്ക.' കാസർകോഡ് ജില്ലയിലെ ആദിവാസികൾ ഈ ഉപകരണത്തെ പരുവ എന്നും വിളിക്കാറുണ്ട്. കുറിച്യരുടെ തനതായ കൃഷിയായുധമാണിത്. അഗ്രം വളഞ്ഞ ഒരു മരക്കോലും അതിന്റെ അറ്റത്ത് ഉറപ്പിച്ചിരിക്കുന്ന കൂർത്ത ലോഹഭാഗവും ചേർന്നതാണ്‌ പേരക്കൊക്ക. പുനം കൃഷിയിലാണ്‌ പേരക്കൊക്ക ഉപയോഗിക്കുന്നത്. വിത്ത് വിതച്ച ശേഷം അതിനു മേലെ മണ്ണ് കൊത്തിയിടാനുള്ള ഉപകരണമാണിത്. പേരക്കൊക്കയുടെ പിടി പൂവം, അകിൽ, ചന്ദനം, ഉറുവഞ്ചി എന്നീ മരങ്ങളുടെ തടിയുപയോഗിച്ചാണ്‌ ഉണ്ടാക്കുക.
കുറിപ്പുകൾ


പരാമർശങ്ങൾ


വിഭാഗം:പണിയായുധങ്ങൾ
കൊത്ത്

തമിഴ് നാട്ടിൽ ധാരാളമായി ഉപയോഗിക്കുന്ന ഒരുതരം കൃഷിയായുധമാണ്‌ കൊത്ത്. കേരളത്തിലെ ആദിവാസികൾ ഇത് ഉപയോഗിക്കുന്നവരാണ്‌. കൈക്കോട്ടിന്റെ ചെറിയ രൂപമാണ്‌ കൊത്ത്. ഒരു കൈകൊണ്ടാണിത് ഉപയോഗിക്കുന്നത്. അട്ടപ്പാടിയിലെ ആദിവാസികൾ പുനം കൃഷിയിടം കൊത്തുന്നതിനും കള നീക്കുന്നതിനും കൊത്ത് ഉപയോഗിച്ചു വരുന്നു. പാലക്കാട് ജില്ലയിലെ ചിറ്റൂർ താലൂക്കിലെ കൃഷിക്കാർ കടലകൃഷിക്കും കൊത്ത് ഉപയൊഗിക്കുന്നുണ്ട്.

തേക്ക്, ലുമ്മൻ എന്നീ മരങ്ങളാണ്‌ കൊത്തിന്റെ പിടിയുണ്ടാക്കാൻ പ്രയോജനപ്പെടൂത്തുന്നത്.
അവലംബം


വിഭാഗം:പണിയായുധങ്ങൾ